ນັກວິທະຍາສາດ ຍັງສືບຕໍ່ ຊອກຫາ ສິ່ງ​ທີ່​ມີ​ຊີວິດ ຢູ່ດາວພະອັງຄານ
ESA ​ຢຸດ​​ເຊົາ​ສຸມ​ຄວາມ​ສົນ​ໃຈ ຕໍ່​​​ອຸປະຕິ​ເຫດ ຍານບັນທຸກ​ເຄື່ອງ ​ໃນ​ປີ​ກາຍ​ນີ້​ແລ້ວ ໄດ້ກະກຽມ​ເອົາ​ຍານ​ອາ​ວະ​ກາດ​ແມ່ ເຂົ້າສູ່​ວົງ​​ໂຄຈອນ ​ເພື່ອຊອກ​ຫາ​ອາຍ​ແກັສ ທີ່​ກ່ຽວຂ້ອງ​ ກັບ​ສິ່ງ​ທີ່​ມີ​ຊີວິດ.
ການຄົ້ນຄວ້າກ່ຽວກັບດາວພະອັງຄານບໍ່ໄດ້ດໍາເນີນໄປໂດຍປາສຈາກການຂາດຕົກ ບົກຜ່ອງ ແຕ່ຢ່າງໃດກໍຕາມ ສະພາບການນັ້ນ ກໍບໍ່ໄດ້ເຮັດໃຫ້ນັກວິທະຍາສາດລົດ ລະຄວາມພະຍາຍາມ ທີ່ຈະຫາຄໍາຕອບສໍາລັບຄໍາຖາມທີ່ສໍາຄັນອັນນຶ່ງໃນຫລາຍໆ ອັນ ຊຶ່ງນັ້ນກໍຄື ດາວນົບພະເຄາະສີແດງໜ່ວຍນີ້ມີສິ່ງທີ່ມີຊີວິດອາໄສຢູ່ ຫລືບໍ່? ຖ້າ ຫາກຄໍາຕອບເປັນໄປໃນທາງບວກ ກໍສະແດງວ່າ ບໍ່ມີແຕ່ພວກເຮົາເທົ່ານັ້ນ ທີ່ອາໄສ ຢູ່ໃນຈັກກະວານນີ້ ພວກນັກວິທະຍາສາດ ທີ່ອົງການອາວະກາດຂອງຢູໂຣບ ຫລື ESA ໄດ້ຢຸດເຊົາສຸມຄວາມສົນໃຈຕໍ່ອຸປະຕິເຫດຍານບັນທຸກເຄື່ອງໃນປີກາຍນີ້ແລ້ວ ໂດຍໄດ້ກະກຽມເອົາຍານອາວະກາດແມ່ເຂົ້າສູ່ວົງໂຄຈອນ ເພື່ອເລີ້ມຊອກຫາອາຍ ແກັສ ທີ່ກ່ຽວຂ້ອງກັບສິ່ງທີ່ມີຊີວິດ ESA ກັບ Roscosmos ຂອງອົງການອາວະກາດສະຫະພັນຣັດເຊຍຢູ່ດາວພະອັງ ຄານ ໃນປີ 2016 ນັ້ນ ບໍ່ໄດ້ສິ້ນສຸດລົງຢ່າງສໍາເລັດຜົນ ຍານ ສໍາຫລວດ Schiaparelli ໄດ້ພັງທະລາຍເວລາລົງຈອດ ແລະບໍ່ໄດ້ສົ່ງສັນຍານໃດໆມາໃຫ້ ຊາບ ເລີຍ ແຕ່ວ່າຍານອາວະກາດແມ່ Trace Gas Orbiter, ຍັງສາມາດປະຕິບັດງານໄດ້ຢ່າງ ເຕັມສ່ວນຢູ່ ພາຍຫລັງທີ່ໄດ້ທົດລອງ ອຸປະກອນຂອງຕົນ, ພວກນັກວິທະຍາສາດ ປັດຈຸບັນກໍາລັງກຽມເລີ້ມຊອກຫາແຫລ່ງທີ່ມາຂອງແກັສມີເທນ (methane) ແລະອາຍແກັສອື່ນໆ ຢູ່ເທິງໜ້າດິນດາວພະອັງຄານນັ້ນຢູ່ ໂດຍທີ່ໂຄຈອນຢູ່ຫ່າງ ໃນໄລຍະ 400 ກິໂລແມັດ ຈາກດາວອັງຄານ ຍານດັ່ງກ່າວຈະ ຕ້ອງມີວິທະຍາສາດແບບສະຫລັບຊັບຊ້ອນບາງຢ່າງ ທ່ານ JORGE VAGO ນັກວິທະຍາສາດຈາກໂຄງການ EXOMARS ໃຫ້ຄໍາເຫັນວ່າ: ພ້ອມກັນນັ້ນ ມັນກໍຕ້ອງມີກົນລະຍຸດອັນສະຫລັບຊັບຊ້ອນບາງຢ່າງ ຍານໂຄຈອນ ອ້ອມຮອບ Orbiter ບິນໄວເກີນໄປ ຈຶ່ງບໍ່ສາມາດສ່ອງກວດເບິ່ງໜ້າດິນຂອງດາວ ພະອັງຄານໄດ້ ສະນັ້ນ ເຄື່ອງຄວບຄຸມການປະຕິບັດງານ ຈຶ່ງຕ້ອງໄດ້ເຮັດໃຫ້ຍານ ດັ່ງກ່າວເຄື່ອນຊ້າລົງ ແລະປ່ຽນແບບໂຄຈອນຂອງມັນຈາກ ວົງໂຄຈອນຕາມຮູບກະ ສວຍ ມາເປັນການໂຄຈອນແບບຮູບວົງມົນ ໃນການພະຍາຍາມປະຢັດນໍ້າມັນໃສ່ເຄື່ອງຈັກຂອງຈະຫລວດ ທີ່ໃຊ້ໃນການເຈາະ ພວກນັກວິທະຍາສາດຈຶ່ງໄດ້ຕັດສິນໃຈໃຊ້ບັນຍາກາດທີ່ປ່ຽນຢູ່ຕະຫລອດນັ້ນ ເຮັດ ໃຫ້ຍານໂຄຈອນ ຫລຸດຜ່ອນຄວາມໄວລົງ SILVIA SANGIORGI ຮອງຜູ້ຈັດການ ດ້ານການປະຕິບັດງານ ເວົ້າວ່າ: ຍານ Orbiter ຄວນເລີ້ມສົ່ງການວັດແທກອາຍແກັສ ຢູ່ດາວອັງຄານ ຄັ້ງທໍາອິດຂອງ ມັນ ມາໃຫ້ພວກເຮົາຊາບໃນທ້າຍປີນີ້ ໃນຂະນະດຽວກັນ ພວກນັກວິສະວະກອນ ຈາກອົງການອາວະກາດຂອງຢູໂຣບ ແລະຣັດເຊຍ ກໍກໍາລັງພາກັນຫ້າວຫັນສ້າງຍານສໍາຫລວດເທິງອາວະກາດລຸ້ນໃໝ່ ທີ່ຄວນບິນໄປຫາດາວພະອັງຄານໄດ້ໃນປີ 2020 ແລະກໍກໍາລັງຊອກຫາບ່ອນລົງ ຈອດທີ່ດີທີ່ສຸດ ທ່ານ JORGE VAGO ກ່າວເພີ້ມເຕີມວ່າ: ພວກນັກວິທະຍາສາດພາກັນຕັ້ງຂໍ້ສົມມຸດຖານຂຶ້ນມາວ່າ ສະພາບຢູ່ເທິງໜ້າດິນ ຂອງດາວພະອັງຄານໃນຫລາຍໆ ຕື້ປີກ່ອນນັ້ນ ແມ່ນເປັນຄືກັນກັບສະພາບໃນ ໜ່ວຍໂລກ ໃນຕອນທີ່ເລີ້ມຕົ້ນສິ່ງທີ່ມີຊີວິດອາໄສຢູ່ໃໝ່ໆນັ້ນ